

**ОБЩИНА ГУЛЯНЦИ, ОБЛАСТ ПЛЕВЕН**

град Гулянци, улица „Васил Левски” № 32, тел: 6561/2171, е-mail: [obshtina\_gulianci@mail.bg](mailto:obshtina_gulianci@mail.bg)

**ДО**

**ОБЩИНСКИ СЪВЕТ**

**ГР.ГУЛЯНЦИ**

**П Р Е Д Л О Ж Е Н И Е**

**От ЛЪЧЕЗАР ПЕТКОВ ЯКОВ - Кмет на Община Гулянци**

**Относно:** Стартиране на процедура по промяна на предназначението на гори – частна общинска собственост, попадащи в земеделска територия по КККР, в гори в горска територия на територията на Община Гулянци.

**УВАЖАЕМИ ОБЩИНСКИ СЪВЕТНИЦИ,**

Във връзка с предстоящото изработване през 2026 г. на нов лесоустройствен/горскостопански план на територията на Регионална дирекция по горите – Ловеч, в чиито граници попадат и горски територии, собственост на Община Гулянци, е необходимо предприемане на своевременни административни действия за коректното им устройствено и стопанско управление.

Установено е наличие на гори – частна общинска собственост, които по кадастралната карта и кадастралните регистри са с предназначение „земеделска територия“ и поради това не могат да бъдат правилно включени и управлявани като част от горския фонд на общината.

С цел актуализиране на правния им статут съобразно фактическото им състояние и гарантиране на правилното им отразяване в бъдещия лесоустройствен план, е необходимо да бъде стартирана процедура за промяна на предназначението на тези имоти от „земеделска“ в „горска“ територия по реда на Закона за горите.

Предвид горното и на основание чл. 21, ал. 1, т. 8 от ЗМСМА, във връзка с чл. 13, ал. 1, чл. 16 и чл.5, ал.1, т. 7 и чл. 6 от Правилника за организацията и дейността на Общински съвет Гулянци, предлагам на Общинския съвет Гулянци да вземе следното

**Р Е Ш Е Н И Е:**

1. Дава съгласие за започване на процедура по промяна на предназначението на **гори – частна общинска собственост**, попадащи в поземлени имоти с вид територия „земеделска територия“, в „горска територия“ по КККР на територията на Община Гулянци, подробно описани в **Приложение №1** към настоящото решение.
2. Възлага на Кмета на Община Гулянци да предприеме всички необходими действия за провеждане на процедурата, включително изготвяне и/или възлагане на необходимите технически документи, съгласуване с компетентните държавни органи и подаване на заявление съгласно нормативните изисквания.

**Приложения:**

1. Приложение №1: Списък на имотите, предмет на промяна на предназначението – 2 стр.

**Вносител:**

**ЛЪЧЕЗАР ЯКОВ**

**КМЕТ НА ОБЩИНА ГУЛЯНЦИ**

**Изготвил:**

**инж. Любен Балуров**

**Лесонинженер при Община Гулянци**

**Съгласувал:**

**Николай Фердинандов**

**Нач. отдел „Управление на общинската собственост“**