**ОБЩИНА ГУЛЯНЦИ, ОБЛАСТ ПЛЕВЕН**

град Гулянци, улица „Васил Левски” № 32, тел: 6561/2171, е-mail: [obshtina\_gulianci@mail.bg](mailto:obshtina_gulianci@mail.bg)

**ДО**

**ОБЩИНСКИ СЪВЕТ**

**ГР.ГУЛЯНЦИ**

**П Р Е Д Л О Ж Е Н И Е**

**От ЛЪЧЕЗАР ПЕТКОВ ЯКОВ - Кмет на Община Гулянци**

**ОТНОСНО:** Приемане на Програма за овладяване на популацията на безстопанствени кучета на територията на Община Гулянци за периода 2026-2028 г. и План за действие към нея.

**УВАЖАЕМИ ОБЩИНСКИ СЪВЕТНИЦИ,**

Безстопанствените кучета представляват не само хуманитарен, но и обществен проблем, свързан с безопасността на гражданите, общественото здраве и екологичния баланс в населените места. Нарастването на техния брой води до повишен риск от инциденти, разпространение на заболявания и нарушаване на обществения ред.

От друга страна, тези животни имат право на хуманно отношение и защита от жестокост, което налага прилагането на балансирани и ефективни мерки – кастрация, регистрация, маркиране, ваксинация и последващо връщане на животните в естествената им среда при спазване на нормативните изисквания.

Основната цел на Програмата е да се осигури устойчив и системен подход за намаляване на популацията на безстопанствените кучета, като се обединят усилията на общинската администрация, ветеринарните специалисти, неправителствените организации и гражданите. Така ще се създадат по-безопасни и здравословни условия за живот на жителите на общината и ще се гарантира хуманно отношение към животните.

Имайки впредвид гореизложеното, и на основание чл.40 ал.3 от Закона за защита на животните, чл. 5, ал.1, т.11 от Правилника за организацията и дейността на Общински съвет – гр. Гулянци, Националната програма за овладяване на популацията на безстопанствените кучета на територията на Република България, приета с Решение №136 от 14.03.2019г. на Министерски съвет и Наредба №4 от 01.02.2021г. за прилагане на Националната програма за овладяване на популацията на безстопанствените кучета на територията на Република България и за процедурите по нейното изпълнение, механизма на финансиране и отчетност, предлагам на Общинския съвет Гулянци да вземе следното

**Р Е Ш Е Н И Е:**

I. Приема Програма за овладяване на популацията на безстопанствените кучета на територията на Община Гулянци за периода 2026–2028 г., както и План за действие към нея.

ІI. Възлага на Кмета на Община Гулянци осъществяването на всички дейности, необходими за правилното и законосъобразно изпълнение на процедурите.

**Приложение:**

*1. Проект на Програма за овладяване на популацията на безстопанствени кучета на територията на Община Гулянци за периода 2026 – 2028г. и План за действие към нея.*

**Вносител:**

**ЛЪЧЕЗАР ЯКОВ**

**КМЕТ НА ОБЩИНА ГУЛЯНЦИ**

**Изготвил:**

**Николай Фердинандов**

**Нач. отдел „Управление на общинската собственост“**