**ОБЩИНА ГУЛЯНЦИ, ОБЛАСТ ПЛЕВЕН**

град Гулянци, улица „Васил Левски” № 32, тел: 6561/2171, е-mail: [obshtina\_gulianci@mail.bg](mailto:obshtina_gulianci@mail.bg)

**ДО**

**ОБЩИНСКИ СЪВЕТ**

**ГР.ГУЛЯНЦИ**

**И Н Ф О Р М А Ц И Я**

**От Лъчезар Петков Яков- Кмет на Община Гулянци**

**ОТНОСНО:** Състоянието и готовността на пътната мрежа през есенно-зимния период 2025-2026 г. в Община Гулянци.

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Във връзка с подготовката на Община Гулянци за работа при зимни условия за зимен сезон 2025-2026 г., Ви уведомявам, че с моя Заповед № РД-09-556/23.10.2025 г. е актуализиран състава на Общинския щаб за координация на спасително-неотложни аварийно-възстановителни работи /СНАВР/ при тежки зимни условия. Със заповед №РД-09-584/10.11.2025 г. на Кмета на общината са определени служители и работници от Община Гулянци, които при усложнена метеорологична обстановка да се включват в почистването на улиците и пътищата в извънработно време, когато това се налага.

Община Гулянци е сключила Договор №32/20.12.2024 г. с „КОНДОР 51” ЕООД- гр. Гулянци за зимно поддържане, снегопочистване и обработване с инертни материали /пясък и сол/ на общинските пътища на територията на общината през календарната 2025 г. Предстои да бъде сключен нов договор с изпълнител за зимно поддържане и снегопочистване за календарната 2026 г.

Във връзка „Национална стратегия за безопасност на движението по пътищата в Република България 2021-2030 г.“ за извършване на огледи на състоянието на общинската улична пътна инфраструктура, съвместно между общинските администрации и ОДМВР, преди настъпване на зимния сезон, е назначена комисия със Заповед № РД-09-550/20.10.2025 г. на Кмета на Община Гулянци, която да извърши цялостни обходи и огледи на състоянието на общинската и улична пътна мрежа. След направените огледи е констатирано следното:

Банкетите на пътищата на територията на общината са почистени и е осигурена необходимата видимост. Предстои почистване от храстовидна растителност на следните пътища:

* Път PVN 3025/ІІ-11 – Гулянци-Милковица /жп гара Милковица/;
* Път PVN 2024/ІІІ-18 –Гулянци-Комарево/- Крета /ІІІ-1106
* Път PVN 1020/ІІ-11 Гиген-Искър- (Граница община Гулянци-община Долна Митрополия)-Славовица- /ІІІ-3004- в края на с.Гиген по посока с.Искър .

В по-голямата си част пътната маркировка е налична и видима. Необходимо е опресняване на 4 бр.пешеходни пътеки в с.Гиген и 4 бр. в с.Искър.

Необходимо е извършването на основен ремонт на пътя между с.Загражден и с.Дъбован и между КМ 21+240 и КМ 22+140, както и ремонт и рехабилитация на път PVN 3025/ІІ-11 – Гулянци-Милковица /жп гара Милковица/, тъй като там асфалтовата настилка е силно компрометирана и в някои участъци изобщо липсва.

От почистване от растителност се нуждаят и тротоарите в населените места. Затрудненията за това са, че все повече жилищни сгради са необитаеми и пред тях не се почиства, тъй като и в кметствата липсват работници по почистване и поддръжка на улиците.

В по-голямата си част уличната мрежа в населените места е насипана с бял трошен камък и впоследствие валирана за улеснение на снегопочистването.

Община Гулянци разполага с необходимите количества пясък и сол, трактор , оборудван с дъскa, който ще бъде използван за почистване на уличната и част от общинската пътна мрежа.

Всички кметове на населените места от общината са представили в общинска администрация списъци с техника и хора, които ще се включат в почистването на улиците в селищата. Привлечената техника е главно на частни лица, чрез сключване на граждански договори и споразумения, устни договорки и използване на собствена техника, в кметствата, които разполагат с такава.

При бедствено положение кметовете на кметства от общината и кметските наместници докладват на Кмета на общината за създалата се ситуация, организират провеждането на снегопочистването и спасителните мероприятия със собствени сили и средства. Развитието на обстановката се наблюдава постоянно до нормализирането й . Всички настъпили промени се докладват незабавно на Кмета на общината.

Актуализирани са училищните планове по бедствия и аварии в училищата и детските градини на територията на Община Гулянци за осигуряване на нормален учебен процес през зимата за учебната 2025/2026 г. , с набелязани конкретни мерки: осигуряване на пясък и сол, осигуряване на лопати за почистване на снега, проведени са инструктажи за работа при зимни условия и са взети мерки за осигуряване на пожарната безопасност през отоплителния сезон.

За извозване на учениците общината разполага с 6 /Шест/ броя автобуса, снабдени и оборудвани със зимни гуми и вериги, които ще осигуряват нормалното функциониране на учебния процес.

Защитата на населението при тежки зимни условия ще се осъществява от съгласуваните действия на основните съставни части на Единната спасителна система /ЕСС/-сили за реагиране при кризи от Общината, РУ на МВР - Гулянци, РС”ПБЗН”-Гулянци, Пътно управление-район Гулянци, Пътно поддържане-район Гулянци, ФСМП-Гулянци, Регионално звена на ЕЛЕКТРОХОЛД-България-район Гулянци, „В и К” ЕООД-Плевен, район Гулянци, МБАЛ-Гулянци и териториалните структури, разполагащи със сили и техника за провеждане на спасителни действия.

Целевите средства за извършване на снегопочистващи дейности на общинската пътна мрежа са 86300 лв., а за снегопочистване на уличната мрежа ще бъдат използвани собствени средства в размер на 20000 лв.

**Лъчезар Яков**

***Кмет на Община Гулянци***

*ДБ/*